《秋日郊行》
清代·黄培芳

平芜落落野烟环，稻获云空指顾间。隔岸人呼秋水渡，倚楼僧顾夕阳山。

霜高鹰隼凌霄健，风淡牛羊出牧间。行处漫倾村店酒，帽檐插得菊花还。

作者简介：清广东香山人，字子实，又字香石。嘉庆九年副贡生，官内阁中书，少时力学，以诗名，诗格高浑，与张维屏、谭敬昭并称为粤中三子。在罗浮山顶筑粤岳祠以观日出，因自号粤岳山人。卒年八十二。有《浮山小志》、《缥缃杂录》、《岭海楼诗文钞》等。